Amarnath Yatra: 30 जून से शुरू हो रही अमरनाथ यात्रा, निरीक्षण करने बालटाल से बाबा बर्फानी के द्वार पहुंचे SSP गांदरबल
कोविड महामारी के कारण 2020 और 2021 में अमरनाथ यात्रा नहीं हो सकी थी। वर्ष 2019 में अनुच्छेद 370 को निरस्त करने से ठीक पहले इस तीर्थयात्रा में कटौती कर दी गई थी। इस साल यह यात्रा 11 अगस्त को समाप्त होने की उम्मीद है।
Amarnath Yatra: दो साल के अंतराल के बाद 30 जून से शुरू होने जा रही अमरनाथ यात्रा को लेकर तैयारियां जोरो पर हैं। सोमवार को एसएसपी गांदरबल निखिल बोरकर अन्य वरिष्ठ पुलिस अधिकारियों के साथ आधार शिविर बालटाल पहुंचे। उन्होंने दोमेल और बाबा बर्फानी की पवित्र गुफा का दौरा कर सुरक्षा व्यवस्था की समीक्षा की। एसएसपी गांदरबल ने सुगम यात्रा के लिए पवित्र गुफा की ओर जाने वाले सभी मार्गों का निरीक्षण किया।Image Source : INDIA TVAmarnath  उन्होंने आगामी यात्रा के दौरान मार्ग में तैनात जवानों से मुलाकात की और अन्य सुरक्षा उपायों का जायजा लिया। एसएसपी निखिल बोरकर ने यात्रा मार्ग के साथ अन्य रणनीतिक स्थानों, शिविर स्थलों के अलावा बालटाल और दोमेल में आधार शिविरों की विस्तृत समीक्षा की। उन्होंने यात्रा के दौरान बनाए गए पार्किंग स्थलों की उपलब्धता और यातायात प्रबंधन का भी जायजा लिया।Image Source : INDIA TVAmarnath Routeएसएसपी गांदरबल ने सभी अधिकारियों को उच्चतम स्तर की सतर्कता बनाए रखने, यात्रा से पहले और यात्रा के दौरान सभी वाहनों की जांच किए जाने के निर्देश दिए। इस दौरान एसएसपी गांदरबल के साथ एसडीपीओ कंगन यासिर कादरी, एसएचओ सोनमर्ग मोहम्मद यूनुस और अन्य पुलिस अधिकारी मौजूद रहे।Image Source : INDIA TVAmarnath Routeइससे पहले जम्मू के संभागीय आयुक्त रमेश कुमार ने भी यहां अमरनाथ यात्रियों के ठहरने के स्थान का दौरा किया। आधिकारिक प्रवक्ता ने बताया कि कुमार ने भगवती नगर में परिसर का दौरा किया और व्यवस्थाओं की समीक्षा की। उन्होंने अधिकारियों को रोशनी का उचित इंतजाम करने, नियमित जलापूर्ति सुनिश्चित करने और अन्य आवश्यक व्यवस्था करने के निर्देश दिए, ताकि तीर्थयात्रियों को किसी भी असुविधा का सामना न करना पड़े। संभागीय आयुक्त ने संबंधित अधिकारियों के साथ बैठक भी की।Image Source : INDIA TVAmarnath Routeकोविड महामारी के कारण 2020 और 2021 में अमरनाथ यात्रा नहीं हो सकी थी। वर्ष 2019 में अनुच्छेद 370 को निरस्त करने से ठीक पहले इस तीर्थयात्रा में कटौती कर दी गई थी। इस साल यह यात्रा 11 अगस्त को समाप्त होने की उम्मीद है।